ইসলামী শাসনতন্ত্র ছাত্র আন্দোলন সিলেট নগরীর ২নং ও ১১নং ওয়ার্ডের যৌথ সভা গতকাল ৭ জুন শনিবার দুপুরে ২নং ওয়ার্ডের অস্থায়ী কার্যালয়ে অনুষ্ঠিত হয়। এ সময় ছাত্র আন্দোলনের কিছু ভুল সিদ্ধান্ত ও শরীয়ত বিরোধী কার্যকলাপের প্রতিবাদে নগরীর ২নং ও ১১নং ওয়ার্ড ছাত্র আন্দোলনের প্রায় অর্ধশতাধিক নেতা-কর্মী পদত্যাগ করেছেন। ২নং ওয়ার্ড ইশা ছাত্র আন্দোলনের সভাপতি মোঃ ফরিদ উদ্দিন ও ১১নং ওয়ার্ডের সভাপতি মোঃ আব্দুর রাজ্জাক খানের নেতৃত্বে ঈশা ছাত্র আন্দোলনের নেতাকর্মীরা এ গণ-পদত্যাগ করেন।